20. VIÐAUKI

PRO FORMA UPPLÝSINGAR

FRAMSELD REGLUGERÐ FRAMKVÆMDASTJÓRNARINNAR (ESB) 2019/980

Ef ósamræmi er á milli íslensks og ensks texta framseldrar reglugerðar framkvæmdastjórnarinnar (ESB) 2019/980 skal skýra íslenska textann með hliðsjón af enska textanum. Ef ósamræmi er á milli textans í þessu skjali og texta framseldrar reglugerðar framkvæmdastjórnarinnar (ESB) 2019/980 er það texti reglu­gerðarinnar sem gildir.

|  |  |  |
| --- | --- | --- |
| Kafli nr.  Bls. nr. | 1. ÞÁTTUR | EFNI *PRO FORMA* FJÁRHAGSUPPLÝSINGA |
|  | Liður 1.1. | *Pro forma* fjárhagsupplýsingar skulu samanstanda af:  a) inngangi þar sem fram kemur:  i. í hvaða tilgangi *pro forma* fjárhagsupplýsingarnar voru teknar saman, þ.m.t. lýsing á viðskipt­unum eða verulegu skuldbindingunni og fyrirtækjunum eða aðilunum sem hlut eiga að máli,  ii. tímabil eða dagsetning sem *pro forma* fjárhagsupplýsingar taka til,  iii. að *pro forma* fjárhagsupplýsingarnar séu eingöngu teknar saman til skýringar,  iv. útskýring á:  i. að *pro forma* fjárhagsupplýsingarnar sýni áhrif viðskiptanna eins og ef viðskiptin hefðu farið fram fyrr,  ii. að tilgátur um fjárhagsstöðu eða afkomu í *pro forma* fjárhagsupplýsingunum geti verið frá­brugðnar raunverulegri fjárhagsstöðu eða afkomu viðkomandi aðila,  b) rekstrarreikningi, efnahagsreikningi eða hvorum tveggja, eftir atvikum, sett fram í dálkaformi sem samanstendur af:  i. sögulegum, óleiðréttum upplýsingum,  ii. breytingum á reikningsskilaaðferð, ef nauðsyn krefur,  iii. *pro forma* leiðréttingum,  iv. niðurstöðum *pro forma* fjárhagsupplýsinganna í lokadálki,  c) meðfylgjandi skýringum á:  i. hvaðan óleiðréttu fjárhagsupplýsinganna var aflað og hvort birt hefur verið könnunar- eða endurskoðunarskýrsla um upplýsingarnar sem þær byggja á,  ii. á hvaða grundvelli *pro forma* fjárhagsupplýsingarnar eru samdar,  iii. uppruna hverrar leiðréttingar ásamt útskýringu á henni,  iv. að því er varðar hverja leiðréttingu í tengslum við *pro forma* rekstrarreikning, hvort búist sé við því að leiðréttingin hafi áframhaldandi áhrif á útgefandann,  d) eftir atvikum skal lýsingin hafa að geyma þær fjárhagsupplýsingar og árshlutaupplýsingar fyrirtækja eða aðila sem hafa verið eða verða yfirtekin sem notaðar eru við gerð *pro forma* fjárhagsupplýs­inganna. |
|  | 2. ÞÁTTUR | MEGINREGLUR UM GERÐ OG FRAMSETNINGU *PRO FORMA* FJÁRHAGSUPPLÝSINGA |
|  | Liður 2.1. | *Pro forma* fjárhagsupplýsingar skulu auðkenndar sem slíkar til aðgreiningar frá sögulegum fjárhagsupp­lýsingum.  *Pro forma* fjárhagsupplýsingar skulu samdar í samræmi við þá reikningsskilastefnu sem útgefandi fylgir í síðustu eða næstu reikningsskilum sínum. |
|  | Liður 2.2. | Einungis er heimilt að birta *pro forma* upplýsingar fyrir:  a) síðasta fjárhagstímabil sem er lokið og/eða  b) næstliðinn árshluta sem viðkomandi, óleiðréttar upplýsingar hafa verið birtar eða eru í útgefanda­lýsingunni/lýsingunni fyrir. |
|  | Liður 2.3. | *Pro forma* leiðréttingar skulu:  a) sýndar með skýrum hætti og útskýrðar,  b) sýna öll mikilvæg áhrif sem rekja má beint til viðskiptanna,  c) vera styðjanlegar staðreyndum. |
|  | 3. ÞÁTTUR | KRÖFUR UM ÁRITUN ENDURSKOÐANDA |
|  |  | Lýsingin skal hafa að geyma áritun sem óháðir endurskoðendur eða endurskoðunarstofa semur og þar sem kemur fram það álit þeirra að:  a) *pro forma* fjárhagsupplýsingarnar hafi verið samdar á tilhlýðilegan hátt á þeim grundvelli sem til­greindur er,  b) að grundvöllurinn sem um getur í a-lið sé í samræmi við reikningsskilaaðferðir útgefanda. |